Vladimir Nabokov (Владимир Владимирович Набоков en ruso y alfabeto cirilico), naixito de Sant Petersburgo (Imperio ruso) o 22 d'abril de 1899 y muerto en Montreux (Vaud, Suiza) o 2 de chulio de 1977, estió un escritor, novelista y entomologo estausunidense d'orichen ruso, escritor en ruso en os primers anyos d'a suya carrera y en anglés dimpués. A suya novela Lolita (1955), una d'as suyas obras más conoixitas y que estió un escandalo en a suya publicación en a sociedat estausunidense, ye esdevenita a prencipal obra definidora d'o clamato complexo de lolita u lolicon, ta referir-se a l'amor u atracción sexual ta ninas pre-adolescents u adolescents.